ອົງການ NASA ອາດຈະສ້າງ GPS ເພື່ອນໍາພາ ການເດີນທາງ ຢູ່ ອາວະກາດ 
ພວກດາວນີວຕຣອນ ກໍແມ່ນມີລັກສະນະ​ທີ່ໜ້າສົນ​ໃຈ ​ແລະ​ເປັນ​ປະ​ໂຫຍດ​ຢູ່ ຊຶ່ງນັບຕັ້ງ​ແຕ່ຂົ້ວ​ເໜືອ ຫາ​ຂົ້ວ​ໃຕ້ ​ຂອງ​ດາວໜ່ວຍ​ນີ້ ມັນ​ໄດ້​ປ່ອຍ​ເລົາ​ແສງ​ແວວ​ວາວ​​ເຫລື້ອມໆ ເອັກຊະເຣ ອອກມາ.
ຄົນເດີນທາງໃນທຸກມື້ນີ້ ບໍ່ວ່າຈະໄປທາງບົກ, ທາງນໍ້າ ຫຼຼືທາງອາກາດ ກໍຕາມ ລ້ວນແຕ່ ຈະອາໄສລະບົບນໍາທາງທີ່ຕັ້ງຢູ່ໃນດາວທຽມ ຊຶ່ງມັກເອີ້ນກັນວ່າ GPS, ຊຶ່ງໂຕອັກສອນ G ມາຈາກຄໍາວ່າ Global ຫລືໂລກ ພວກນັກວິທະຍາສາດທີ່ອົງການຄຸ້ມຄອງການບິນ ແລະອາວະກາດ ຫລື NASA ຈະເລີ້ມທໍາການທົດລອງໃນໄວໆນີ້ ເພື່ອແນໃສ່ ປ່ຽນ ຈາກ Global ຫລືໂລກ ມາເປັນ Galactic ຫລືກາເລັກຊີ ແລະເນື່ອງຈາກເຫດຜົນນີ້ ພວກເຂົາເຈົ້າຈຶ່ງມີແຜນ ທີ່ຈະໃຊ້ດວງດາວນີວຕຣອນ ທີ່ເອີ້ນກັນວ່າ pulsars ຫລື ແຫລ່ງພະລັງງານວິທະຍຸຢູ່ໃນກາລັກຊີ ເປັນໄຟນໍາທາງບອກທີ່ໝາຍ George Putic ຈາກ VOA ໄດ້ໄປຢ້ຽມຢາມສູນກາງການບິນ Goddard ຂອງອົງການ NASA ເພື່ອ ໂອ້ລົມກັບນັກດາລາສາດຟີຊິກ ທີ່ມີສ່ວນກ່ຽວຂ້ອງກັບໂຄງການດັ່ງກ່າວ ການສົ່ງຍານອາວະກາດບັນທຸກສິນຄ້າ Dragon ໄປຫາສະຖານີອາວະກາດສາກົນ ອາດຈະນໍາໄປບັນທຶກຢູ່ໃນປະຫວັດສາດຂອງການຄົ້ນຄວ້າກ່ຽວກັບອາວະກາດວ່າ ເປັນການເລີ້ມຕົ້ນຂອງລະບົບນໍາທາງຢູ່ລະຫວ່າງດວງດາວ ໃນອະນາຄົດ ພ້ອມໆກັບການສະໜອງສິນຄ້າໃໝ່ໆໃຫ້, ຍານ Dragon ໄດ້ບັນທຸກກ້ອງສ່ອງໂທລະ ພາບພິເສດ ທີ່ເອີ້ນກັນວ່າການຄົ້ນພົບສິ່ງປະກອບຢູ່ພາຍໃນດວງດາວນີວຕຣອນ (Neutron Star Interior Composition Explorer) ຫລື NICER ທີ່ຈະໃຊ້ເບິ່ງ ດວງດາວທີ່ລຶກລັບພວກນີ້ຢ່າງລະອຽດກວ່າເກົ່າ ດວງດາວພວກນີ້ນ້ອຍ ມັນມີເສັ້ນຜ່າໃຈກາງປະມານ 15 ຫາ 20 ກິໂລແມັດ ແຕ່ ກໍສາມາດບັນຈຸສິ່ງຂອງທີ່ມີນໍ້າໜັກຫລາຍເຖິງສອງເທື່ອຂອງນໍ້າໜັກທີ່ຕາເວັນຂອງ ພວກເຮົາ ຊຶ່ງເຮັດໃຫ້ມັນມີຄວາມໜາແໜ້ນຫລາຍເຖິງຂັ້ນວ່າ ວັດຖຸຂອງດາວນີວ ຕຣອນ ໜຶ່ງບ່ວງໜັກປະມານ 10 ລ້ານໂຕນ ທ່ານ ZAVEN ARZOUMANIAN ຮອງຫົວໜ້ານັກຄົ້ນຄວ້າ ທີ່ໜ່ວຍປະຕິບັດງານ NICER ກ່າວວ່າ: ແຕ່ວ່າ ພວກດາວນີວຕຣອນກໍແມ່ນມີລັກສະນະທີ່ໜ້າສົນໃຈ ແລະເປັນປະໂຫຍດຢູ່ ນັບຕັ້ງແຕ່ຂົ້ວເໜືອຫາຂົ້ວໃຕ້ ຂອງດາວໜ່ວຍນີ້ ມັນໄດ້ປ່ອຍເລົາແສງແວວວາວ ເຫລື້ອມໆ ເອັກສເຣ ອອກມາ ເວລາມັນປິ່ນຢ່າງໄວໆ ດ້ວຍຄວາມໄວຢ່າງສະມໍ່າສະ ເໝີ ຖ້າຫາກເລົາແສງເຫລົ່ານັ້ນ ສົ່ງແສງເຫລື້ອມມາທິດທາງຂອງພວກເຮົາ ພວກເຮົາ ກໍຈະ “ເຫັນວ່າ” ມັນເປັນເລົາແສງທີ່ເຕັ້ນເປັນຈັງຫວະ ເວລາທີ່ຄົງຕົວຢູ່ຢ່າງດີເລີດຂອງສັນຍານພວກນັ້ນ ແລະເນື່ອງຈາກວ່າຕົວຈິງແລ້ວ ພວກມັນຢູ່ໃນທ່າທີ່ຕັ້ງຄົງຕົວໃສ່ກັບໜ່ວຍໂລກ, ຈຶ່ງເຮັດໃຫ້ດາວເຫລົ່ານີ້ເປັນຄ້າຍຄື ກັນກັບດາວທຽມຂອງ GPS ໃນການທົດລອງທີ່ມີຊື່ຫລິ້ນວ່າ SEXTANT ນັ້ນ ພວກນັກວິທະຍາສາດ ຈະຄົ້ນພົບ ຄວາມເປັນໄປໄດ້ໃນການໃຊ້ pulsars ຫລືແຫລ່ງພະລັງງານວິທະຍຸຢູ່ໃນກາລັກຊີ ສໍາລັບການນໍາທາງຢູ່ລະຫວ່າງດວງດາວໄດ້ຢ່າງແມ່ນຢໍາ ທ່ານ JASON MITCHELL ຜູ້ຈັດການໂຄງການ ຂອງໜ່ວຍດໍາເນີນງານ SEXTANT ກ່າວວ່າ: ສໍາລັບນັກອາວະກາດໃນອະນາຄົດທີ່ເດີນທາງໄປຫາດາວນົບພະເຄາະດວງອື່ນໆ ນັ້ນ ການຂາດການສື່ສານກັບໜ່ວຍໂລກ ຈະເປັນອັນຕະລາຍຮ້າຍແຮງ ສະນັ້ນ ການທີ່ ເຂົາເຈົ້າສາມາດຊອກຮູ້ທີ່ຕັ້ງຂອງຕົນໄດ້ຢ່າງຊັດເຈນ ຈຶ່ງສໍາຄັນຫລາຍທີ່ສຸດ ໂຄງການ NICER/SEXTANT ແມ່ນຖືກສ້າງຂຶ້ນມາໂດຍອົງການ NASA ທີ່ຮ່ວມມືກັບນັກວິທະຍາສາດຈາກສະມາຄົມຂອງມະຫາວິທະຍາໄລຄົ້ນຄວ້າອາວະກາດ ທີ່ບໍ່ ມີຜົນກໍາໄລ ຄາດກັນວ່າ ມັນຈະດໍາເນີນໄປເປັນເວລາຢ່າງໜ້ອຍ 18 ເດືອນ ກ່ອນທີ່ ຈະມີການເປີດກ້ອງສ່ອງທາງໄກ ໃຫ້ນັກຄົ້ນຄວ້າຢູ່ທົ່ວໂລກໄດ້ໃຊ້